הקסטל (ירדן)

הקסטל (בערבית: القسطل) היא עיר במחוז עמאן,<ref>Maplandia world gazetteer</ref> ירדן. העיר הוקמה במקור כיישוב על ידי האומיים מבית אומיה, במאה ה-7 וה-8 והיא נותרה היישוב העתיק והשלם ביותר במזרח הקרוב.<ref>[https://whc.unesco.org/en/tentativelists/1550/ Al Qastal (Settlement) - UNESCO World Heritage Centre]</ref> שרידי המינרט בקסטל חשובים במיוחד מכיוון שהוא היחיד שנמצא מהתקופה האומיית, מה שהופך אותו לאחד המינרטים העתיקים בעולם.<ref>http://www.discoverislamicart.org/database_item.php?id=monument;ISL;jo;Mon01;30;en</ref> מצודת הקסטל, הממוקמת גם היא בתוך העיר, נחשבת לאחד המצודות המדבריות. במרחק של 5 ק"מ ממצודת אל קסטל נמצאת מצודה נוספת בשם קסר אל-משאתא .

==המקום==
העיר נמצאת מצפון לשדה התעופה הבינלאומי של עמאן על שם עאליה, מלכת ירדן, במרחק 25 קילומטרים מדרום לעמאן ולצד הכביש המהיר מספר 15 המחבר את עמאן ודמשק.

בעיר נמצאת המצודה האומיית בשם קסר אל-קסטל. האתר כולל קונגלומרט של יחידות נפרדות ומרווחות הכוללות: קסר, בית מרחץ, מסגד, כפר, בית קברות ובורות מים תת-קרקעיים רבים וכן סכר גדול ומשמעותי באורך של כ-400 מטרים ורוחב של 4,50 מטר.

== היסטוריה ==
מכתביו של המשורר כות'ייר עזה עולה כי מתחם קסר (מצודה) אל-קסטל נבנתה במקור על ידי הח'ליף יזיד בן עבד אל-מלכ . העובדה שבניית המתחם קסר אל-קסטל הושלמה, בעוד שקסר משאתא הסמוך מעולם לא הושלם, מעידה על כך שקסר אל-קסטל עשוי להיות הבנייה האומיית העתיקה ביותר באזור. מצבות מאל-קסטל מצביעות על כך שלאחר נפילת בית אומיה האתר שימש את הח'ליפות העבאסית. כשנפלה הח'ליפות העבאסית, הייתה תקופה קצרה בה האתר היה נטוש. מאוחר יותר, תחת השושלת האיובית והסולטנות הממלוכית, אל-קסטל יושב מחדש. במקום מספר מבנים קטנים המתוארכים לימי השושלות האלה.

== קסר אל-קסטל ==
=== ארמון ===
קיר צדדי של המסגד ובסיס המינרט בקסר אל-קסטל.
קסר אל-קסטל היה ארמון אומיי מסוג קסר. הבניין היה כ-68 מטרים רבועים. בקיר החיצוני של הארמון היו 12 מגדלים חצי עגולים במרווחים בין ארבעה מגדלי פינות גדולים. קומת הקרקע כללה אולם כניסה, חצר ושש סוויטות חדרים. הקומה העליונה הכילה מערך סוויטות נוסף ואולם לאורחים של הארמון שעליו היה עיצוב משולש ואפסיס. הארמון היה מקושט במקור בגילופים ופסיפסים שנמצאו בקסר אל-חלאבאת .
חצר הארמון

=== המסגד ובית הקברות ===
ליד הארמון ישנם שני אתרים הראויים לציון, מסגד קטן ומלבני ובית קברות. למסגד מוצמד אחד המינרטים הוותיקים בעולם, המכונה מינרט אל-קסטל. הקברים בבית העלמין ראויים לציון כיוון שהם מכוונים לכיוון ירושלים, ולא למכה.

=== מערכת מים ===
מים לארמון הגיעו ממאגר מים שנוצר על ידי סכר גדול העשוי מאבן גיר וכן מיותר מ-70 בורות מים קטנים שהיו בעלי קיבולת כוללת של למעלה מ-2 מיליון מטרים מעוקבים של מים.

=== מצב נוכחי ===
קסר אומיי
כיום האתר נמצא בהתפוררות ועל חלק מהארמון נבנה בניין חדש ומודרני<ref>http://www.atlastours.net/jordan/al_qastal.html</ref> בבעלותה של חמולה חזקה שניכסה לעצמה חלק ניכר מהאתר והשתמשה באלמנטים אדריכליים של "הקסר" כקישוט.

== ראו גם ==
* מצודת מדבר
* חזית ארמון משאתא

== קישורים חיצוניים ==

* [https://whc.unesco.org/en/tentativelists/1550/ מידע מאת אונסק"ו על מצב אתר מורשת עולמית של אל-קסטל]
* [http://www.discoverislamicart.org/database_item.php?id=monument;ISL;jo;Mon01;30;en כניסה למוזיאון ללא גבולות למינרט אל-קסטל]
* [http://www.discoverislamicart.org/database_item.php?id=object;ISL;jo;Mus01_H;17;en כניסה למוזיאון ללא גבולות לפסיפס רצפה שנמצא עדיין בקסר אל-קסטל]
* [https://www.qantara-med.org/public/show_document.php?do_id=132&lang=en אל-קסטל באתר קנטרה למורשת המזרח התיכון]

== הערות שוליים ==

קטגוריה:ירדן: ערים
קטגוריה:אדריכלות אסלאמית
קטגוריה:ירדן: מבצרים
קטגוריה:ירדן: אתרים ארכאולוגיים